b'\n_START_ARTICLE_\nMo\xc5\xa1katni kozli\xc4\x8dek\n_START_SECTION_\nOpis in biologija\n_START_PARAGRAPH_\nOdrasli hro\xc5\xa1\xc4\x8di so dolgi od 20 do 34 mm in imajo kovinsko zelene, modre, bronaste ali \xc4\x8drne elitre, ki prekrivajo celoten zadek. Vratni \xc5\xa1\xc4\x8dit je grbinast. Tipalke so \xc4\x8dlenaste, dalj\xc5\xa1e od telesa in imajo drugi \xc4\x8dlen prstanast. Rob o\xc4\x8di je vbokel. Ime je vrsta dobila po posebnem izlo\xc4\x8dku, ki ima vonj po mo\xc5\xa1usu, vsebuje pa salicilno kislino, ki jo hro\xc5\xa1\xc4\x8d izdeluje iz vrbovih listov. Vrsta je tudi sicer zelo povezana z vrbami, saj se li\xc4\x8dinke hranijo z vrbovim lesom. Lahko se hranijo tudi z jel\xc5\xa1evim ali topolovim lesom. V Sloveniji se mo\xc5\xa1katni kozli\xc4\x8dek pojavlja od junija do avgusta, raz\xc5\xa1irjen pa je od Evrope do Sibirije.'